CELEX: 32006D0504
Language: da
Date: 2006-07-12 00:00:00
Title: 2006/504/EF: Kommissionens beslutning af  12. juli 2006  om særlige betingelser for import af visse fødevarer fra visse tredjelande som følge af risiko for aflatoksinforurening af de pågældende produkter  (meddelt under nummer K(2006) 3113)   (EØS-relevant tekst)

21.7.2006   
            
            
               DA
            
            
               Den Europæiske Unions Tidende
            
            
               L 199/21
            
         
      KOMMISSIONENS BESLUTNING
   
   af 12. juli 2006
   om særlige betingelser for import af visse fødevarer fra visse tredjelande som følge af risiko for aflatoksinforurening af de pågældende produkter
   (meddelt under nummer K(2006) 3113)
   (EØS-relevant tekst)
   (2006/504/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1, litra b), nr. ii), og
   ud fra følgende betragtninger:
   
               (1)
            
            
               Den Videnskabelige Komité for Levnedsmidler har udtalt, at aflatoksin B1 er et stærkt kræftfremkaldende og genotoksisk stof, som selv i meget lave doser øger risikoen for leverkræft.
            
         
               (2)
            
            
               Ved Kommissionens forordning (EF) nr. 466/2001 af 8. marts 2001 om fastsættelse af grænseværdier for bestemte forurenende stoffer i levnedsmidler (2) er der fastsat grænseværdier for bestemte forurenende stoffer, navnlig aflatoksiner, i fødevarer. Grænseværdierne for aflatoksiner er jævnligt blevet overskredet i visse fødevarer fra visse tredjelande.
            
         
               (3)
            
            
               En sådan forurening udgør en alvorlig trussel for folkesundheden i Fællesskabet, og der bør derfor vedtages særlige betingelser på fællesskabsniveau.
            
         
               (4)
            
            
               Ved Kommissionens beslutning 2000/49/EF af 6. december 1999 om ophævelse af beslutning 1999/356/EF om midlertidig suspension af indførsel af jordnødder og bestemte jordnøddeprodukter, som stammer fra jordnødder, der har oprindelse i eller er afsendt fra Egypten (3), er der fastsat særlige betingelser for import af jordnødder og visse deraf afledte produkter med oprindelse i eller afsendt fra Egypten.
            
         
               (5)
            
            
               Ved Kommissionens beslutning 2002/79/EF af 4. februar 2002 om særlige betingelser for indførsel af jordnødder og visse afledte produkter heraf med oprindelse i eller afsendt fra Kina (4), er der fastsat særlige betingelser for import af jordnødder og visse deraf afledte produkter med oprindelse i eller afsendt fra Kina.
            
         
               (6)
            
            
               Ved Kommissionens beslutning 2002/80/EF af 4. februar 2002 om særlige betingelser for import af figner, hasselnødder og pistacienødder og visse produkter heraf med oprindelse i eller afsendt fra Tyrkiet (5) er der fastsat særlige betingelser for import af figner, hasselnødder og pistacienødder og visse deraf afledte produkter med oprindelse i eller afsendt fra Tyrkiet.
            
         
               (7)
            
            
               Ved Kommissionens beslutning 2003/493/EF af 4. juli 2003 om særlige betingelser for import af paranødder med skal, der har oprindelse i eller er afsendt fra Brasilien (6), er der fastsat særlige betingelser for import af paranødder med skal med oprindelse i eller afsendt fra Brasilien.
            
         
               (8)
            
            
               Ved Kommissionens beslutning 2005/85/EF af 26. januar 2005 om fastsættelse af særlige betingelser for importen af pistacienødder og visse deraf afledte produkter med oprindelse i eller afsendt fra Iran (7), er der fastsat særlige betingelser for import af pistacienødder og visse deraf afledte produkter med oprindelse i eller afsendt fra Iran.
            
         
               (9)
            
            
               Mange af de særlige betingelser for import af de fødevarer, der er omfattet af beslutning 2000/49/EF, 2002/79/EF, 2002/80/EF, 2003/493/EF og 2005/85/EF, fra Brasilien, Egypten, Iran, Kina og Tyrkiet er ens. Af hensyn til klarheden i fællesskabslovgivningen bør de særlige betingelser for import af de pågældende fødevarer fra de pågældende tredjelande som følge af aflatoksinforurening af de pågældende produkter fastsættes i en enkelt beslutning.
            
         
               (10)
            
            
               Ved Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (8), er der fastsat harmoniserede fællesskabsrammer med generelle bestemmelser for tilrettelæggelsen af offentlig kontrol.
            
         
               (11)
            
            
               Det er for visse fødevarer fra bestemte tredjelande nødvendigt med særlige supplerende foranstaltninger.
            
         
               (12)
            
            
               Foranstaltningerne i denne beslutning, navnlig vedrørende fødevarer fra Brasilien og Iran, har en væsentlig indvirkning på medlemsstaternes kontrolressourcer. Det bør derfor være de berørte importører eller fødevarevirksomheder, der i forbindelse med offentlig kontrol i henhold til denne beslutning af fødevarer fra Brasilien og Iran afholder alle udgifter til prøveudtagning, analyser og oplagring samt alle udgifter til officielle foranstaltninger, der træffes vedrørende sendinger, der ikke opfylder de fastsatte betingelser.
            
         
               (13)
            
            
               Ud fra resultaterne af kontrolbesøg foretaget af Kommissionens Levnedsmiddel- og Veterinærkontor kan det konkluderes, at Brasilien ikke på nuværende tidspunkt kan sikre pålidelige analyseresultater eller garantere partiernes integritet i forbindelse med attestering af sendinger af paranødder med skal. Det kan endvidere konkluderes, at den nuværende offentlige kontrol af returnerede partier er uhensigtsmæssig. Analyserne bør derfor kun foretages af det officielle laboratorium, der kan fremlægge garantier med hensyn til analyseresultaterne, og der bør indføres strenge betingelser for returnering af partier, der ikke overholder bestemmelserne Hvis disse strenge betingelser ikke overholdes, bør efterfølgende partier, der ikke overholder bestemmelserne, destrueres.
            
         
               (14)
            
            
               Af hensyn til folkesundheden bør medlemsstaterne holde Kommissionen orienteret via kvartalsrapporter om alle resultater fra den offentlige kontrol, der er gennemført for sendinger af fødevarer, der er omfattet af denne beslutning. Disse rapporter skal være et supplement til de oplysninger, der meddeles i henhold til indberetningspligten under systemet for hurtig varsling om fødevarer og foder, der er indført ved forordning (EF) nr. 178/2002.
            
         
               (15)
            
            
               Det er vigtigt at sikre, at stikprøveudtagning og analyse af sendinger af fødevarer, der er omfattet af denne beslutning, foregår på en ensartet måde i hele Fællesskabet. Prøveudtagning og analyser, der skal foretages i medfør af denne beslutning, bør gennemføres i overensstemmelse med Kommissionens forordning (EF) nr. 401/2006 af 23. februar 2006 om prøveudtagnings- og analysemetoder til officiel kontrol af indholdet af nykotoksiner i fødevarer (9).
            
         
               (16)
            
            
               Denne beslutning bør følges op på grundlag af oplysninger og garantier fra de kompetente myndigheder i de pågældende tredjelande og på grundlag af resultaterne af den offentlige kontrol, medlemsstaterne foretager, for at afgøre, om de særlige betingelser sikrer et tilstrækkeligt folkesundhedsbeskyttelsesniveau i Fællesskabet, og om de fortsat er nødvendige.
            
         
               (17)
            
            
               Beslutning 2000/49/EF, 2002/79/EF, 2002/80/EF, 2003/493/EF og 2005/85/EF bør derfor ophæves.
            
         
               (18)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Anvendelsesområde
   Denne beslutning gælder for de fødevarer, der er omhandlet i litra a)-e) og for forarbejdede og sammensatte fødevarer, der er fremstillet af eller indeholder de fødevarer, der er omhandlet i litra a)-e).
   Fødevarer betragtes som indeholdende fødevarerne, når de pågældende fødevarer er anført som ingredienser på etiket eller emballage i henhold til artikel 6 i Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler (10)
   
   
               a)
            
            
               Følgende fødevarer importeret fra Brasilien:
               
                           i)
                        
                        
                           paranødder med skal henhørende under KN-kode 0801 21 00
                        
                     
                           ii)
                        
                        
                           blandinger af nødder og tørret frugt henhørende under KN-kode 0813 50 med indhold af paranødder med skal.
                        
                     
         
               b)
            
            
               Følgende fødevarer importeret fra Kina:
               
                           i)
                        
                        
                           jordnødder henhørende under KN-kode 1202 10 90 eller 1202 20 00
                        
                     
                           ii)
                        
                        
                           jordnødder henhørende under KN-kode 2008 11 94 (i pakninger af nettovægt over 1 kg) eller 2008 11 98 (i pakninger af nettovægt ikke over 1 kg)
                        
                     
                           iii)
                        
                        
                           ristede jordnødder henhørende under KN-kode 2008 11 92 (i pakninger af nettovægt over 1 kg) eller 2008 11 96 (i pakninger af nettovægt ikke over 1 kg).
                        
                     
         
               c)
            
            
               Følgende fødevarer importeret fra Egypten:
               
                           i)
                        
                        
                           jordnødder henhørende under KN-kode 1202 10 90 eller 1202 20 00
                        
                     
                           ii)
                        
                        
                           jordnødder henhørende under KN-kode 2008 11 94 (i pakninger af nettovægt over 1 kg) eller 2008 11 98 (i pakninger af nettovægt ikke over 1 kg)
                        
                     
                           iii)
                        
                        
                           ristede jordnødder henhørende under KN-kode 2008 11 92 (i pakninger af nettovægt over 1 kg) eller 2008 11 96 (i pakninger af nettovægt ikke over 1 kg).
                        
                     
         
               d)
            
            
               Følgende fødevarer importeret fra Iran:
               
                           i)
                        
                        
                           pistacienødder henhørende under KN-kode 0802 50 00
                        
                     
                           ii)
                        
                        
                           ristede pistacienødder henhørende under KN-kode 2008 19 13 (i pakninger af nettovægt over 1 kg) eller 2008 19 93 (i pakninger af nettovægt ikke over 1 kg).
                        
                     
         
               e)
            
            
               Følgende fødevarer importeret fra Tyrkiet:
               
                           i)
                        
                        
                           tørrede figner henhørende under KN-kode 0804 20 90
                        
                     
                           ii)
                        
                        
                           hasselnødder (Corylus sp.), med eller uden skal, henhørende under KN-kode 0802 21 00 eller 0802 22 00
                        
                     
                           iii)
                        
                        
                           pistacienødder henhørende under KN-kode 0802 50 00
                        
                     
                           iv)
                        
                        
                           blandinger af nødder og tørret frugt henhørende under KN-kode 0813 50 med indhold af figner, hasselnødder eller pistacienødder
                        
                     
                           v)
                        
                        
                           figenmasse og hasselnøddemasse henhørende under KN-kode 2007 99 98
                        
                     
                           vi)
                        
                        
                           hasselnødder, figner og pistacienødder, tilberedte eller konserverede, herunder blandinger henhørende under KN-kode 2008 19
                        
                     
                           vii)
                        
                        
                           mel og pulver af hasselnødder, figner og pistacienødder henhørende under KN-kode 1106 30 90
                        
                     
                           viii)
                        
                        
                           hakkede, skivede og knuste hasselnødder.
                        
                     
         Artikel 2
   Definitioner
   Ved anvendelsen af denne beslutning finder definitionerne i artikel 2 og 3 i forordning (EF) nr. 178/2002 og artikel 2 i forordning (EF) nr. 882/2004 tilsvarende anvendelse.
   Ved »udpegede importsteder« forstås de steder, igennem hvilke al import til Fællesskabet af de fødevarer, der er omhandlet i artikel 1, skal foregå. Bilag II indeholder en udtømmende liste over udpegede importsteder.
   Artikel 3
   Resultater af prøveudtagning og analyse og sundhedscertifikat
   1.   Medlemsstaterne må kun tillade import af de fødevarer, der er omhandlet i artikel 1 (i det følgende benævnt »fødevarer«), hvis sendingen ledsages af resultaterne af prøveudtagning og analyse og et sundhedscertifikat (11), der er udfærdiget efter modellen i bilag I, og som er udfyldt, underskrevet og verificeret af en bemyndiget repræsentant for:
   
               a)
            
            
               Ministério da Agricultura, Pecuária e Abastecimento (MAPA), når det drejer sig om fødevarer fra Brasilien
            
         
               b)
            
            
               den centrale myndighed for indførsels- og udførselskontrol og karantæne i Folkerepublikken Kina, når det drejer sig om fødevarer fra Kina
            
         
               c)
            
            
               det egyptiske landbrugsministerium, når det drejer sig om fødevarer fra Egypten
            
         
               d)
            
            
               det iranske sundhedsministerium, når det drejer sig om fødevarer fra Iran
            
         
               e)
            
            
               generaldirektoratet for beskyttelse og kontrol under ministeriet for landbrug og landdistrikter i Tyrkiet, når det drejer sig om fødevarer fra Tyrkiet.
            
         2.   Sundhedscertifikatet, jf. stk. 1, er kun gyldigt for import af fødevarer til Fællesskabet i højst fire måneder fra udstedelsesdatoen.
   3.   Medlemsstaternes kompetente myndigheder påser, at fødevarerne underkastes dokumentkontrol for at sikre, at de i stk. 1 omhandlede krav vedrørende resultaterne af prøveudtagning og analyse og sundhedscertifikatet er opfyldt. Dokumentkontrollen foretages på det sted, hvor fødevarerne første gang føres ind på Fællesskabets område.
   4.   Hvis en sending af fødevarer ikke ledsages af de i stk. 1 omhandlede resultater af prøveudtagning og analyse og sundhedscertifikatet, må sendingen ikke føres ind i Fællesskabet med henblik på transit videre til det udpegede importsted eller import til Fællesskabet, og den skal afsendes igen til oprindelsestredjelandet eller destrueres.
   5.   Udtagning af prøver og analyser, jf. stk. 1, skal foregå i henhold til forordning (EF) nr. 401/2006.
   6.   Enhver sending af fødevarer identificeres ved hjælp af en kode, som svarer til koden på resultaterne af prøveudtagning og analyse og på sundhedscertifikatet, som er omhandlet i stk. 1. Hver enkelt pose eller anden emballagetype i sendingen identificeres med denne kode.
   Artikel 4
   Udpegede importsteder for import til Fællesskabet
   1.   Fødevarer må kun importeres til Fællesskabet via et af de udpegede importsteder, der er anført i bilag II.
   2.   De enkelte medlemsstaters kompetente myndigheder sikrer, at de udpegede importsteder (12), der er anført i bilag II, opfylder følgende krav:
   
               a)
            
            
               Der skal være veluddannet personale, der kan foretage offentlig kontrol af sendinger af fødevarer.
            
         
               b)
            
            
               Der skal foreligge detaljerede anvisninger vedrørende prøveudtagning og forsendelse af prøver til laboratoriet, jf. bilag I til forordning (EF) nr. 401/2006.
            
         
               c)
            
            
               Det skal være muligt at foretage aflæsning og prøveudtagning på et afskærmet/overdækket område på det udpegede importsted. Det skal være muligt at sætte fødevaresendingen under den kompetente myndigheds offentlige kontrol, fra det øjeblik den transporteres videre fra det udpegede importsted, såfremt det er nødvendigt at transportere sendingen et andet sted hen til prøveudtagning.
            
         
               d)
            
            
               Der skal være lagerrum/-faciliteter til rådighed, hvor tilbageholdte fødevaresendinger kan opbevares under de rette betingelser, indtil analyseresultaterne foreligger.
            
         
               e)
            
            
               Der skal være aflæsningsudstyr og passende prøveudtagningsudstyr til rådighed.
            
         
               f)
            
            
               Der skal kunne benyttes et akkrediteret offentligt laboratorium (13) til aflatoksinanalyser, idet laboratoriet skal ligge så tæt på, at prøverne kan sendes derhen hurtigt. Laboratoriet skal råde over passende formalingsudstyr, som kan homogenisere prøver på 10-30 kg (14). Laboratoriet skal kunne analysere prøverne inden for en rimelig frist, så reglen om en maksimal tilbageholdelsesperiode på 15 arbejdsdage overholdes.
            
         3.   Medlemsstaterne sikrer, at lederen af fødevarevirksomheden stiller de nødvendige menneskelige ressourcer og den nødvendige logistik til rådighed til aflæsning af fødevaresendingen, så det er muligt at udtage repræsentative prøver.
   Fødevarevirksomheden/den ansvarlige leder af virksomheden skal desuden stille passende prøveudtagningsudstyr til rådighed for den officielle inspektør, når der er tale om særtransporter og/eller særlig emballage, og det ikke er muligt at udtage repræsentative prøver med det sædvanlige prøveudtagningsudstyr.
   Artikel 5
   Offentlig kontrol
   1.   De enkelte medlemsstaters kompetente myndigheder udtager i overensstemmelse med bilag I til forordning (EF) nr. 401/2006 en analyseprøve af fødevaresendinger og undersøger den for aflatoksin B1 og for den samlede aflatoksinforurening, før sendingen frigives til fri omsætning fra Fællesskabets udpegede importsted.
   2.   Analyseprøven, jf. stk. 1, udtages af:
   
               a)
            
            
               alle fødevaresendinger fra Brasilien
            
         
               b)
            
            
               ca. 10 % af fødevaresendingerne fra Kina
            
         
               c)
            
            
               ca. 20 % af fødevaresendingerne fra Egypten
            
         
               d)
            
            
               alle fødevaresendinger fra Iran
            
         
               e)
            
            
               ca. 5 % af sendingerne af hver af de hasselnøddekategorier, der er omhandlet i artikel 1, litra e), nr. ii), iv) og vi), og produkter fremstillet af sådanne hasselnødder fra Tyrkiet og ca. 10 % af sendingerne af andre fødevarekategorier fra Tyrkiet.
            
         3.   Fødevaresendinger, der underkastes prøveudtagning og analyse, kan tilbageholdes i højst 15 arbejdsdage — at regne fra det tidspunkt, hvor de frembydes til import og er fysisk til rådighed for prøveudtagning — inden de frigives til fri omsætning fra Fællesskabets udpegede importsted.
   Den importerende medlemsstats kompetente myndigheder udsteder et officielt ledsagedokument, hvori det angives, at fødevaresendingen har været underkastet prøveudtagning og analyse, og hvilket resultat analysen har givet.
   4.   Medlemsstaterne sender hver tredje måned Kommissionen en rapport med alle analyseresultater fra den offentlige kontrol af fødevaresendinger. Rapporten indsendes i den måned, der følger efter hvert kvartal (april, juli, oktober og januar).
   Artikel 6
   Opdeling af en sending
   Hvis en sending opdeles, ledsages alle dele af den opdelte sending til og med engrosleddet af kopier af det sundhedscertifikat, der er omhandlet i artikel 3, stk. 1, og det officielle dokument, der er omhandlet i artikel 5, stk. 3, og som er attesteret af den kompetente myndighed i den medlemsstat, hvor opdelingen har fundet sted.
   Artikel 7
   Supplerende betingelser for import af fødevarer fra Brasilien
   1.   Analysen omhandlet i artikel 3, stk. 1, skal gennemføres af det officielle kontrollaboratorium til analyse af aflatoksiner i fødevarer i Belo Horizonte, Brasilien (Laboratório de Controle de Qualidade de Segurança Alimentar — LACQSA).
   2.   Sendinger af paranødder med skal, der ikke overholder grænseværdierne for aflatoksin B1 og det samlede aflatoksinindhold, jf. forordning (EF) nr. 466/2001, kan kun returneres til oprindelseslandet, når Ministério da Agricultura, Pecuária e Abastecimento (MAPA) for den enkelte berørte sending, der ikke overholder grænseværdien, skriftligt
   
               a)
            
            
               udtrykkeligt accepterer, at den pågældende sending returneres, med angivelse af sendingens kode
            
         
               b)
            
            
               giver tilsagn om at placere den returnerede sending under offentlig kontrol fra ankomstdatoen og fremover
            
         
               c)
            
            
               anfører en præcis angivelse af:
               
                           i)
                        
                        
                           den returnerede sendings bestemmelsessted
                        
                     
                           ii)
                        
                        
                           den returnerede sendings planlagte behandling
                        
                     
                           iii)
                        
                        
                           planlagt prøveudtagning og analyse af den returnerede sending.
                        
                     
         Hvis Ministério da Agricultura, Pecuária e Abastecimento (MAPA) imidlertid ikke overholder betingelserne i litra a), b) og c), destruerer den importerende medlemsstats kompetente myndigheder alle efterfølgende sendinger, der ikke overholder grænseværdierne for aflatoksin B1 og det samlede aflatoksinindhold, jf. forordning (EF) nr. 466/2001.
   Artikel 8
   Supplerende betingelser for import af fødevarer fra Brasilien og Iran
   1.   Alle udgifter til prøveudtagning, analyser og oplagring samt udstedelse af officielle ledsagedokumenter og kopier af sundhedscertifikater og ledsagedokumenter, jf. artikel 3, stk. 1, og artikel 5, stk. 3, vedrørende fødevarer fra Brasilien og Iran som omhandlet i artikel 1, litra a) og d), og forarbejdede og sammensatte fødevarer, der er fremstillet af eller indeholder de fødevarer, der er omhandlet i artikel 1, litra a) og d), afholdes af den fødevarevirksomhedsleder, der er ansvarlig for sendingen, eller dennes repræsentant.
   2.   Alle udgifter til officielle foranstaltninger, der træffes af de kompetente myndigheder vedrørende fødevaresendinger fra Brasilien og Iran som omhandlet i artikel 1, litra a) og d), og forarbejdede og sammensatte fødevarer, der er fremstillet af eller indeholder de fødevarer, der er omhandlet i artikel 1, litra a) og d), afholdes af den fødevarevirksomhedsleder, der er ansvarlig for sendingen, eller dennes repræsentant.
   Artikel 9
   Revision
   Denne beslutning tages op til revision på grundlag af rapporterne omhandlet i artikel 5, stk. 4, og garantier fra de kompetente myndigheder i lande, der eksporterer fødevarerne, og på grundlag af resultaterne af de prøveudtagninger og analyser, medlemsstaterne foretager, for at afgøre, om betingelserne i artikel 3-8 sikrer et tilstrækkeligt folkesundhedsbeskyttelsesniveau i Fællesskabet, og om de fortsat er nødvendige.
   Artikel 10
   Ophævelse
   Beslutning 2000/49/EF, 2002/79/EF, 2002/80/EF, 2003/493/EF og 2005/85/EF ophæves.
   Artikel 11
   Anvendelse
   Denne beslutning finder anvendelse fra den 1. oktober 2006.
   Medlemsstaterne vedtager og offentliggør de foranstaltninger, der er nødvendige for at efterkomme denne beslutning. De underretter straks Kommissionen herom.
   Artikel 12
   Adressater
   Denne beslutning er rettet til medlemsstaterne.
   
      Udfærdiget i Bruxelles, den 12. juli 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 31 af 1.2.2002, s. 1. Senest ændret ved Kommissionens forordning (EF) nr. 575/2006 (EUT L 100 af 8.4.2006, s. 3).
   
      (2)  EFT L 77 af 16.3.2001, s. 1. Senest ændret ved forordning (EF) nr. 199/2006 (EUT L 32 af 4.2.2006, s. 34).
   
      (3)  EFT L 19 af 25.1.2000, s. 46. Senest ændret ved beslutning 2004/429/EF (EUT L 154 af 30.4.2004, s. 19. Berigtiget i EUT L 189 af 27.5.2004, s. 13).
   
      (4)  EFT L 34 af 5.2.2002, s. 21. Senest ændret ved beslutning 2004/429/EF.
   
      (5)  EFT L 34 af 5.2.2002, s. 26. Senest ændret ved beslutning 2004/429/EF.
   
      (6)  EUT L 168 af 5.7.2003, s. 33. Ændret ved beslutning 2004/428/EF (EUT L 154 af 30.4.2004, s. 14. Berigtiget i EUT L 189 af 27.5.2004, s. 8).
   
      (7)  EUT L 30 af 3.2.2005, s. 12.
   
      (8)  EUT L 165 af 30.4.2004, s. 1. Berigtiget i EUT L 191 af 28.5.2004, s. 1. Ændret ved Kommissionens forordning (EF) nr. 776/2006 (EUT L 136 af 24.5.2006, s. 3).
   
      (9)  EUT L 70 af 9.3.2006, s. 12.
   
      (10)  EFT L 109 af 6.5.2000, s. 29. Senest ændret ved direktiv 2003/89/EF (EUT L 308 af 25.11.2003, s. 15).
   
      (11)  Sundhedscertifikater skal udfærdiges på et sprog, der forstås af den certifikatudstedende embedsmand, så vedkommende kan være helt klar over betydningen af indholdet i hvert enkelt certifikat, som vedkommende underskriver, og på et sprog, der forstås af den kontrollerende embedsmand i importlandet.
   
      (12)  Kravene gælder for de udpegede importsteder eller for det sted, hvor prøverne reelt udtages, hvis sendingen transporteres fra importstedet under offentlig kontrol til det pågældende sted med henblik på prøveudtagning.
   
      (13)  Et laboratorium, der er akkrediteret og er et officielt laboratorium (som udgør en del af den kompetente myndigheds struktur), eller et laboratorium, der er udpeget af den kompetente myndighed.
   
      (14)  Formaling med henblik på homogenisering kan som led i prøveklargøringen foretages uden for laboratoriet, men det sted, hvor formalingen sker, skal råde over relevant formalingsudstyr, miljø og homogeniseringsprotokol.
   
      BILAG I
      
         
      
         
   
   
      BILAG II
      Liste over udpegede importsteder, hvorigennem fødevarer, jf. artikel 1, kan importeres til Det Europæiske Fællesskab
      
                  Medlemsstat
               
               
                  Udpegede importsteder
               
            
                  Belgien
               
               
                  Antwerpen, Zeebrugge, Brussel/Bruxelles, Aalst
               
            
                  Tjekkiet
               
               
                  Celní úřad Praha D5
               
            
                  Danmark
               
               
                  Alle danske havne og lufthavne
               
            
                  Tyskland
               
               
                  HZA Lörrach — ZA Weil am Rhein-Autobahn, HZA Stuttgart — ZA Flughafen, HZA München — ZA München-Flughafen, HZA Berlin — ZA Dreilinden, HZA Frankfurt (Oder) — ZA Frankfurt (Oder) Autobahn, HZA Frankfurt (Oder) — ZA Forst-Autobahn, HZA Bremen — ZA Neustädter Hafen, HZA Bremen — ZA Bremerhaven, HZA Hamburg-Hafen — ZA Waltershof, HZA Hamburg-Stadt, HZA Itzehoe — ZA Hamburg-Flughafen, HZA Frankfurt-am-Main-Flughafen, HZA Braunschweig — ZA Braunschweig-Broitzem, HZA Hannover — ZA Hamburger Allee, HZA Koblenz — ZA Hahn-Flughafen, HZA Oldenburg — ZA Wilhelmshaven, HZA Bielefeld — ZA Eckendorfer Straße Bielefeld, HZA Erfurt — ZA Eisenach, HZA Potsdam — ZA Ludwigsfelde, HZA Potsdam — ZA Berlin-Flughafen Schönefeld, HZA Potsdam — ZA Berlin — Flughafen Tegel, HZA Augsburg — ZA Memmingen, HZA Ulm — ZA Ulm (Donautal), HZA Karlsruhe — ZA Karlsruhe, HZA Gießen — ZA Gießen, HZA Gießen — ZA Marburg, HZA Singen — ZA Bahnhof, HZA Lörrach — ZA Weil am Rhein — Schusterinsel, HZA Hamburg-Stadt — ZA Oberelbe, HZA Hamburg-Stadt — ZA Oberelbe — Abfertigungsstelle Billbrook, HZA Hamburg-Stadt — ZA Oberelbe — Abfertigungsstelle Großmarkt, HZA Düsseldorf — ZA Düsseldorf Nord, HZA Köln — ZA Köln Niehl
               
            
                  Estland
               
               
                  Alle estiske toldsteder
               
            
                  Grækenland
               
               
                  Athina, Pireas, Elefsina, Athina International Airport, Thessaloniki, Volos, Patra, Iraklion Kritis, Larisa, Katerini, Veria, Drama, Serres, Kavala, Xanthi, Alexandroupolis, Rodos
               
            
                  Spanien
               
               
                  Algeciras (Puerto), Alicante (Aeropuerto, Puerto), Almeria (Aeropuerto, Puerto), Asturias (Aeropuerto), Barcelona (Aeropuerto, Puerto, Ferrocarril), Bilbao (Aeropuerto, Puerto), Cadiz (Puerto), Cartagena (Puerto), Castellon (Puerto), Ceuta (Puerto), Gijón (Puerto), Huelva (Puerto), Irun (Carretera), La Coruña (Puerto), La Junquera (Carretera), Las Palmas de Gran Canaria (Aeropuerto, Puerto), Madrid (Aeropuerto, Ferrocarril), Malaga (Aeropuerto, Puerto), Marin (Puerto), Melilla (Puerto), Murcia (Ferrocarril), Palma de Mallorca (Aeropuerto, Puerto), Pasajes (Puerto), San Sebastián (Aeropuerto), Santa Cruz de Tenerife (Puerto), Santander (Aeropuerto, Puerto), Santiago de Compostela (Aeropuerto), Sevilla (Aeropuerto, Puerto), Tarragona (Puerto), Tenerife Norte (Aeropuerto), Tenerife Sur (Aeropuerto), Valencia (Aeropuerto, Puerto), Vigo (Aeropuerto, Puerto), Villagarcia (Puerto), Vitoria (Aeropuerto), Zaragoza (Aeropuerto)
               
            
                  Frankrig
               
               
                  Marseille (Bouches-du-Rhone), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion
               
            
                  Irland
               
               
                  Dublin — Port, Shannon — Airport
               
            
                  Italien
               
               
                  Ufficio Sanità Marittima ed Aerea di Ancona
                  Ufficio Sanità Marittima ed Aerea di Bari
                  Ufficio Sanità Marittima ed Aerea di Genova
                  Ufficio Sanità Marittima di Livorno
                  Ufficio Sanità Marittima ed Aerea di Napoli
                  Ufficio Sanità Marittima di Cagliari
                  Ufficio Sanità Marittima di Ravenna
                  Ufficio Sanità Marittima di Savona
                  Ufficio Sanità Marittima di Salerno
                  Ufficio Sanità Marittima e aerea di Trieste, compresa Dogana di Fernetti-Interporto Monrupino
                  Ufficio di Sanità Marittima di La Spezia
                  Ufficio di Sanità Marittima e Aerea di Venezia
                  Ufficio di Sanità Marittima e Aerea di Reggio Calabria
               
            
                  Cypern
               
               
                  Limassol Port, Larnaca Airport
               
            
                  Letland
               
               
                  Grebneva — road with Russia
                  Terehova — road with Russia
                  Pātarnieki — road with Byelorussia
                  Silene — road with Byelorussia
                  Daugavpils — railway commodity station
                  Rēzekne — railway commodity station
                  Liepāja — sea port
                  Ventspils — sea port
                  Rīga — sea port
                  Rīga — airport Rīga
                  Rīga — Latvian Post
               
            
                  Litauen
               
               
                  Road: Kybartai, Lavoriškės, Medininkai, Panemunė, Šalčininkai.
                  Airport: Vilnius.
                  Seaport: Malkų įlankos, Molo, Pilies.
                  Railway: Kena, Kybartai, Pagėgiai
               
            
                  Luxembourg
               
               
                  Centre Douanier, Croix de Gasperich, Luxembourg
                  Administration des Douanes et Accises, Bureau Luxembourg-Aéroport, Niederanven
               
            
                  Ungarn
               
               
                  Ferihegy — Budapest — airport
                  Záhony — Szabolcs-Szatmár-Bereg — road
                  Eperjeske — Szabolcs-Szatmár-Bereg — railway
                  Nagylak — Csongrád — road
                  Lökösháza — Békés — railway
                  Röszke — Csongrád — road
                  Kelebia — Bács-Kiskun — railway
                  Letenye — Zala — road
                  Gyékényes — Somogy — railway
                  Mohács — Baranya — port
                  All Hungarian Chief Customs Offices
               
            
                  Malta
               
               
                  Malta Freeport, the Malta International Airport and the Grand Harbour
               
            
                  Nederlandene
               
               
                  Alle havne, lufthavne og grænsestationer
               
            
                  Østrig
               
               
                  Zollamt Feldkirch, Zollamt Graz, Zollstellen Nickelsdorf und Sopron/Bahnhof im Bereich des Zollamtes Eisenstadt, Zollamt Wien, Zollamt Wels, Zollamt Flughafen Wien, Zollamt Salzburg, Zollamt Villach
               
            
                  Polen
               
               
                  Bezledy — Warmińsko — Mazurskie — road border point
                  Kuźnica Białostocka — Podlaskie — road border point
                  Bobrowniki — Podlaskie — road border point
                  Koroszczyn — Lubelskie — road border point
                  Dorohusk — Lubelskie — road and railway border point
                  Gdynia — Pomorskie — seaport border point
                  Gdańsk — Pomorskie — seaport border point
                  Medyka — Przemyśl — Podkarpackie — railway border point
                  Medyka — Podkarpackie — road border point
                  Korczowa — Podkarpackie — road border point
                  Jasionka — Podkarpackie — airport border point
                  Szczecin — Zachodniopomorskie — seaport border point
                  Świnoujście — Zachodniopomorskie — seaport border point
                  Kołobrzeg — Zachodniopomorskie — seaport border point
               
            
                  Portugal
               
               
                  Lisboa, Leixões
                  Sines, Alverca, Riachos, Setúbal, Bodadela, Lisbon airport, Porto airport
               
            
                  Slovenien
               
               
                  Obrežje — road border crossing
                  Koper — port border crossing
                  Dobova — railway border crossing
                  Brnik — airport border crossing
                  Jelšane — road border crossing
                  Ljubljana — railway and road border crossing
                  Gruškovje — road border crossing
                  Sežana — railway and road border crossing
               
            
                  Slovakiet
               
               
                  Customs Offices: Banská, Bystrica, Bratislava, Košice, Žilina, Nitra, Prešov, Trnava, Trenčín, Čierna nad Tisou
               
            
                  Finland
               
               
                  Alle finske toldsteder.
               
            
                  Sverige
               
               
                  Göteborg, Stockholm, Helsingborg, Landvetter, Arlanda
               
            
                  Det Forenede Kongerige
               
               
                  Belfast, Dover, Felixstowe, Gatwick Airport, Goole, Harwich, Heathrow Airport, Hull, Ipswich, Liverpool, London (including Tilbury, Thamesport and Sheerness), Manchester Airport, Manchester Container Base, Manchester International Freight Terminal, Manchester (Ellesmere Port only), Southampton, Teesport